Document ID: /roh_data/filtered/fineweb-2-filterrobots_roh.jsonl.gz/62663

Mintga program da computer ch'è activ dovra memoria. Sche memia blera memoria vegn utilisada, po quai reeeeetaaaaardaaaar tes sistem. Firefox procura per in equiliber — utilisar avunda memoria per navigar senza interrupziuns e laschar avunda memoria per ils auters programs per che tes computer restia spert.
Chrome utilisescha enfin 1.77 giadas tanta memoria sco Firefox. Sche tes computer ha gia pauca memoria po quai muntar ch'el daventa signifitgantamain pli plaun. L'ultima versiun da Firefox cun l'architectura multiprocessuala po gidar ad augmentar la memoria che stat a disposiziun per ils auters programs.
Navighescha pli spert en il web cun il modus privat da Firefox. Be il modus privat da Firefox ha integrà ina protecziun encunter il fastizar che blochescha reclama che ta suonda en il web. Cun ignorar quest cuntegn inutil daventa Firefox anc pli spert.